Fl-Italja, l-għaddasa qed jittamaw li jkomplu bit-tfittxija għal iżjed kadavri ta’ iktar minn 200 immigrant; jumejn wara li d-dgħajsa tagħhom għerqet ‘l barra mill-kosta ta’ Lampedusa. Il-ħaddiema ta’ salvataġġ s’issa sabu 111-il kadavru, waqt li 155 persuna oħra ttellgħu ħajjin kilometru ‘l barra mill-gżira. Minħabba baħar qawwi ħafna, l-bieraħ, it-tfittxijiet kellhom jieqfu. Raġel mill-Eritrea li ġie salvat mill-baħar ħeġġeġ lill-ħaddiema tas-salvataġġ biex it-tfittxijiet jissoktaw kemm jista’ jkun malajr minhabba li qal li 480 persuna jistgħu jkunu mejta.